Niylegalnŏ tabaka w Rybniku
Policyjōny rybnickij kōmyndy, co zwalczajōm przestympczość ekōnōmicznõ przejōnli bezma 45 kilogramōw tabaki bez polskich cech akcyzy. Niylegalny tŏwŏr przinŏleżoł do 50-letnigo miyszkańca Rybnika. Podyjzdrzany usłyszoł już ôbskarżynia. Straty Skarbu Państwa skuli niezapłacōnyj dŏwki akcyzowyj wyniosły 44 tys. złotych.
Dalszŏ tajla artykułu niżyj
Policyjōny z wydziału do walki z przestympczościōm ekōnōmicznōm Kōmyndy Miyjskij Policyje w Rybniku ôbsztalowali, iże jedyn z miyszkańcōw Rybnika przedŏwŏ niylegalnõ krajankã tabakowõ. Niylegalnõ, znaczy takõ, co niy była ôznaczōnŏ polskimi znakami akcyzy.
Szandarzi chyciyli 50-letnigo miyszkańca Rybnika. W czasie dalszych czynności policyjōny znŏdli i zabezpieczyli w jego pōmiyszkaniu hned 45 kilogramōw krajanki tabakowyj. Chop niylegalny tŏwŏr krōł na fiszli. Jak uzdali mōndurowi, 50-latek przedŏwoł go w jednym ze sklepōw na terynie Rybnika. Śledczy narachowali, iże werta strat skarbu państwa skuli niyzapłacōnyj akcyzy wyniosła 44 tysiōnce złotych. Podyjzdrzany usłyszoł już ôbskarżynie posiadaniŏ na przedej produktōw tabakowych bez wymŏganych polskich znakōw akcyzy i żŏdnych ôznaczyń. Za popołniōne przestympstwo może trefić do heresztu na nojbliższe 3 lata. Grożōm mu tyż ciynżke kŏry financowe.
pol_Latn szl_Latn szl_Latn szl_Latn szl_Latn